
Es cita per primera vegada a la zona Mediterrània, el dipter de la família Sphae- 
roceridae Telomerina levifrons Spuler, trobat dins les inflorescències de la rapa 
pudenta, Dracunculus muscivorus (Araceae) a les llles Balears, concretament a 
Filla de Cabrera. 

Paraules clau:Telomerina levitrons, Sphaeroceridae, Diptera, Dracunculus 
muscivorus, Cabrera, llles Balears 


TELOMERINA LEVIFRONS SPULER: NEVV RECORD TO THE MEDITERRANEAN 
COLLECTED IN CABRERA ISLAND (BALEARIC ISLANDS) (DIPTERA, SPHAE- 
ROCERIDAE) The sphaerocerid dipteranTelomerina levifrons Spuler is recorded for 
the first time from the Mediterranean. The specimen was found within an inftores- 
cence of Dracunculus muscivorus (Araceae) in Cabrera Island {Balearic Islands). 
Keywords: Telomerina levitrons, Sphaeroceridae, Diptera, Dracunculus muscivorus, 
Cabrera Island, Balearic Islands 

El coneixement actual de la família 
Sphaeroceridae a les Balears és molt 
pobre. Solsament existeixen tres tre- 
balls que mencionen aquest grup de 
mosques a les illes, citant un total de 
18 espècies (Moragues y de Manzanos, 
1894, Papp, 1973, Carles-Tolrà, 19903). 

En un estudi (realitzat per A. Tra- 
veset) sobre els pol-linitzadors de la 
rapa pudenta, Dracunculus muscivorus 
(L.f.) Parl. 1857, s'ha descobert un 
exemplar pertanyent al grup dels dip- 
ters Acalyptrata, el qual ha estat identi- 
ficat per M. Carles-Tolrà com Telome- 
rina levifrons Spuler, 1925 (F. Sphaero- 
ceridae). 

El gènere Telomerina Rohàceh, 
1982 inclou 12 espècies, 7 de les quals 
han estat citades de la re- 
gió paleàrtica (Marshall i 
Rohàcex, 1984). Fins ara, 
sols dúes espècies 
d'aquest gènere, T. flavipes 
(Meigen, 1830) i T. pseu- 
doleucoptera (Duda, 1924) 
han estat trobades al sud 
d'Europa, encara que no- 
més la primera a la zona 
mediterrània (Carles-Tolrà, 
1990b,c). Per tant, la pre- 
sent troballa representa la 
primera cita d'aquesta es- 
pècie per a la zona medi- 
terrània, concretament a l'illa de 
Cabrera (llles Balears), i la tercera 
espècie sudeuropea. 

Telomerina levifrons va ser 
originalment descrita dels Estats 
Units (Spuler, 1925). Recentment, 
Rohácek (1983) va descriure l'es- 
pècie T. antonini de Txecoslovà- 
quia, però posteriorment (Marshall 
i Rohácek, 1984) va ser sinonimit- 
zada amb T. levifrons Spuler. 


L'exemplar (1) es va trobar el 16 
de març de 1992 dins una inflores- 
cència de Dracunculus muscivorus, a 
uns 30 m de l'entrada de la Cova dels 
Francesos i està dipositada a la col.lec- 
ció particular del primer autor. Segons 
Marshall i Rohácek (1984, pàg.i32), 
aquesta espècie viu associada als 
pantans de Sphagnum a Europa. No hi 
ha informació de l'hàbitat específic per 
als espècimens nord-americans. La 
raresa d'aquesta espècie en les col.lec- 


Fig. 1. Telomerina levifrons: a) esternita 5 
del mascle en visió ventral, b) ala. 
Segons Marshall i Rohàcex, 1984. 

cions, junt amb la seva àmplia distri- 
bució (Estats Units, Txecoslovàquia, 
Suècia i Espanya), suggereixen un hà- 
bitat bastant restrictiu. 


Agraiments 


Volem agrair l'ajut prestat per part 
del Servei de Vigilància del Parc Nacio- 
nal de Cabrera, per llur acolliment i per 
llur col-laboració en la localització d'in- 
dividus de rapa. L'estudi s'enmarca dins 
el projecte PB91-0055 finançat per la 
DGICYT. 

